پکارسک ناول

پکارسک ناول  دراصل ایک آوارہ گرد کی آوارہ گردی پر مبنی ایسی داستان ہوتی ہے جس میں معاشرے کی ثقافت مخالف صورتِ حال کی آئینہ داری کی جاتی ہے۔ اس میں پلاٹ شروع سے آخر تک کسی منطقی یا ارتقائی صورت میں پروان چڑھنے کا پابند نہیں ہوتا بلکہ واقعاتی (اپیسوڈیکل) صورت اختیار کی جاتی ہے یعنی مختلف قصے جو اپنے آپ میں مکمل ہوتے ہیں، مختلف ابواب کی شکل میں ناول کا حصہ بنتے ہیں۔ یہ قصے اور حصے ناول کے بنیادی کردار یعنی آوارہ گرد کی وجہ سے آپس میں منسلک ہوتے ہیں۔ لہٰذا پکارسک ناول کی طوالت کا انحصار مصنف کے لکھنے کی ہمت اور مشاہدۂ زندگی پر ہوتا ہے۔ زندگی کے بارے میں اس کا مشاہدہ جس قدر وسیع ہوتا ہے، وہ مختلف کرداروں کے ذریعے زندگی کی مختلف اور ابتر شکلیں دکھاتا جاتا ہے۔ اور جہاں لکھنے کی ہمت جواب دے جاتی ہے یا یہ سمجھا جاتا ہے کہ اب مزید کچھ لکھنے اور دکھانے لائق نہیں رہا تو ناول سمیٹ دیا جاتا ہے۔

 لفظ کی تصریفی سرگزشت 
محمد سلیم الرحمٰن کے بقول  (Picaresque) ہسپانوی زبان کے لفظ  (pícaro) سے مشتق ہے جس کے معنی الفتا / الفتہ یا لُچّا لفنگا ہے، یہ کہا ہے کہ پکارسک ناول کا اردو ترجمہ الفتانہ ناول یا لفنگانہ ناول ہونا چاہیے۔ لیکن اردو میں یہ رائج نہیں ہے۔

 کردار کی صفات 
گو پکارسک ناول میں بنیادی کردار ایک ہی ہوتا ہے مگر مجموعی طور پر اس میں کرداروں کا جمِ غفیر ہوتا ہے لیکن یہ کردار ناول کا مستقل حصہ نہیں ہوتے۔ آتے ہیں، ایک قصہ پورا کرتے ہیں اور چلے جاتے ہیں۔ بالعموم تمام کرداروں کا تعلق نچلے متوسط طبقوں سے ہوتا ہے، خاص طور پر بنیادی  کا کردار نچلے طبقے سے ہی لیا جاتا ہے اور وہ اخلاقی طور پر بھی بگڑا ہوا کردار ہوتا ہے جو معاشرے میں بقا کی جنگ لڑنے کے لیے فریب، دھوکا، مکاری اور عیاری سے کام لیتا نظر آتا ہے لیکن اس کا یہ اخلاقی بگاڑ کسی بڑے اخلاقی جرم کا باعث نہیں بنتا اور دوسرا یہ کہ اس اخلاقی بگاڑ کے باوجود قاری کی ہم دردی اس کے ساتھ ہوتی ہے۔  ایسے ناول میں اس بنیادی کردار کا اہم کام دوسرے کرداروں کو ناول میں اجاگر کرنا ہوتا ہے۔ ایسے ناول عام طور پر واحد متکلم کا بیانیہ ہوتے ہیں اس لیے عموماً آپ بیتی کے بے ساختہ اظہار اور تکنیک میں لکھے جاتے ہیں۔ پیرایہ طنز کا حامل ہوتا ہے جس سے سماج کے اخلاقی زوال کو نشانہ بنایا جاتا ہے۔
 اردو پکارسک ناول 
اسے آوارہ خرامی کا ناول سمجھنا چاہیے جو اردو میں اگرچہ عام نہیں مگر سرشار کے  میں اس کی ایک اہم اور عمدہ مثال ملتی ہے۔ بعض نے اسے اردو کا پہلا پکارسک ناول قرار دیا ہے۔ فسان آزاد کا ہیرو اگرچہ بد معاش (پکارون) نہیں لیکن جہاں گردی کے اس کے تجربات ایسے متعدد کرداروں سے ملاقات کراتے ہیں جن کے افعال و کردار عصری زندگی کی عکاسی کرنے والے ہیں جو پکارسک ناول کا مقصد ہے۔ نئے عہد میں شوکت صدیقی کا ناول  اسی قبیل کی تصنیف ہے۔ اس کے علاوہ کرشن چندر کے  سلسلے کے ناولوں کو بھی پکارسک کہا جا سکتا ہے۔ رسوا کے ناول امراؤ جان ادا کو بھی پکارسک ناول کہا گیا ہے۔

 حوالہ جات 

زمرہ:اصناف ادب
زمرہ:مہماتی فکشن

زمرہ:پکارسک ناول